Na podlagi Meril za izbor in vrednotenje programov športa (Občinski svet Škofja Loka 18.10.2001) in  Pravilnika za podeljevanje priznanj, plaket in svečanih listin Zavoda za šport Škofja Loka in Športne zveze Škofja Loka (Svet zavoda 22.10.2001 in IO ŠZ 15.11.2001) objavlja Zavod za šport Škofja Loka

JAVNI RAZPIS ZA ZBIRANJE PREDLOGOV ZA 
PODELITEV PLAKET IN SVEČANIH LISTIN

 ZAVODA ZA ŠPORT IN ŠPORTNE ZVEZE OBČINE ŠKOFJA LOKA V LETU 2014
1. Zavod za šport Škofja Loka (ZŠ) in Športna zveza Škofja Loka (ŠZ) podeljujeta PLAKETE in SVEČANE LISTINE za

· dosežene vrhunske rezultate športnikov v letu 2014 in

· za posebne dosežke športnikov, trenerjev in športnih delavcev na področju športa, ki so pomembno prispevali k razvoju in uveljavitvi športa, razvoju osebnosti športnikov, dviganju kakovost življenja občanov in ugledu Občine Škofja Loka, ZŠ in ŠZ.

2. Plakete in svečane listine ZŠ in ŠZ se podeljujejo posameznikom – občanom Škofje Loke, skupinam športnikov, ekipam in športnim društvom, ki so člani ŠZ za dosežene rezultate v športu ali za dolgoletno uspešno delo v športnih organizacijah.

3. Predlagatelji so lahko športna društva, klubi, organi ŠZ in ZŠ, skupine in posamezni občani, ki predložijo izpolnjen obrazec »Predlog za podelitev plaket in svečanih listin«, ki ga od 1. decembra 2014 dalje dobijo na spletnih straneh :

www.zsport-skloka.si     ( pot :  dokumenti / obrazci  )

4. Rok za prijavo je 31. december 2014 na naslov : Zavod za šport, Podlubnik 1/c, 4220 Škofja Loka s pripisom: » Priznanja 2014 «.

5. Prispele predloge na razpis bo na podlagi pravilnika ZŠ in ŠZ pregledal Odbor za priznanja in po pregledu dal v potrditev svetu ZŠ in izvršnemu odboru ŠZ.

6. Predlagatelji bodo o izboru obveščeni in tako kot dobitniki vabljeni na svečano podelitev v prvih mesecih leta 2015.

